"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Täna õpetab Tapani Suonto teemal
"Sõnakuulelikkuse tähendus kristlase elus."
Kuna teema on tähtis, pühendame sellele kogu pooltunni.
Piibel ütleb patu kohta, et patustaja ei tea, kuhu ta läheb,
kuna tema silmad on pimedusest pimestatud.
Teame kõik, et patt pimestab ja viib inimese eksitusse
ning lõpuks surma.
Kui Püha Vaimu väel võitleme ja elame Jumalale kuulekaina,
toimub hoopis vastupidine.
Hakkame nägema varjatud Jumala reaalsust
ning mõistma Jumala maailma ja nägema õiget teed.
Tahangi täna nägemisest rääkida.
Sõnumi pealkirjaks võiks panna
"Sõnakuulelikkus on hüppelaud nägemise juurde."
Nagu Aki äsja mainis
on võimalik kuulekuseski ülivaimseks muutuda,
minna käsuvaimsusse, kus mõeldakse pidevalt,
kas ikka ollakse kuulekad.
Üks mees küsis kohvi juues alati Jumalalt,
mitu suhkrutükki ta peab kohvitassi panna.
See pole enam kuulekus, see on ebaterve ülivaimulikkus.
Kristus on meid vabaduseks vabastanud.
Võime Kristuses rikast elu elada ja nautida meile antud vabadust.
Oluline on, et me teadlikult patus ja vales ei elaks.
Kui täna kuulekuse perspektiivist räägin,
ei kritiseeri ma kedagi ega ütle: kas te ikka veel pole kuulekad,
vaid püüan aidata mõista kuulekuse tähendust.
Kuulekus on kui vahitorn.
Kuulekuse vahitornist näed kaugele, näed terivkut.
Hakkad mõistma, milles tegelikult asi on
ja kus sa tegelikult oled,
ning hakkad mõistma ümbritsevat vaimset reaalsust.
Paljud värsked usklikud küsivad, mis kristlus tegelikult on.
Inimesed on hämmingus.
Mõni on tulnud usule budismist
ja leiab kogudusest samasuguseid võõra vaimu ilminguid.
Kristlikust kogudusest, mis pidi olema pelgupaik.
Mõned sellised värsked usklikud tunnevad väga selgelt ära,
mis on Pühast Vaimust ja mis mitte.
Ja nii on inimesed hämmingus.
Sain e-mailiga hiljuti ühe pika kirja.
Loen sealt paar lauset:
"Mul on tunne, et mind on vaimselt petetud ja vägistatud.
See ei pidanud olema selline. Olen mures inimeste pärast,
kes päästetakse kõige pimedamasse eksitusse."
Mõned kuulutavad täna näiteks Pauluse kannatuste
ja tagakiusuga seoses, et see oli Pauluse enda süü.
Jumal ei lubavat midagi sellist, kui elad õigesti, ei tee pattu
ja usud Jumalat.
Nad eiravad täiesti Jeesuse sõnumit:
Kui nad on mind taga kiusanud, kiusavad nad teidki taga.
Seda esineb eriti eduteoloogia ringkondades;
ma pole kunagi kuulnud neid kristlase kannatustest rääkimas.
Liikvel on uus õpetus, mida te loodetavasti kohanud pole.
Selle õpetuse järgi ei tohtivat patte tunnistada,
kui oled elu Kristusele andnud.
Kui seda teed, kaotad pääste Kristuses.
Õpetus lähtus Koreast ja levib internetis.
Inimesed võtavad internetist vastu täiesti veidraid õpetusi
ning kaitsevad neid kiivalt ja fanaatiliselt.
Ometi ütleb Piibel sellegi õpetuse kohta:
Kui tunnistame oma patud, on tema ustav ja õige
ja annab meile patud andeks.
Seal pole öeldud, et meid hüljatakse.
Ühe eduteoloogide seast pärit isiku meelest
on One Way Mission kohutavalt käsumeelne.
Me rääkivat siin patust, olevat käsumeelsed
ja see olevat tõeliselt halb koht.
Pärast pikka vestlust ütles ta mu sõbrale:
"Mis sa täna õhtul teed? Kas tuled muga naistesse?"
Kui kuulutame Jumala Sõna, kuidas hoorus on patt
ja kuidas peaksime elama, nagu Jumala Sõna õpetab,
tembeldatakse meid käsumeelseks.
Seepärast küsib üha rohkem inimesi keset seda kaost,
millega siin tegemist on.
Kuulekusel Jumala Sõnale pole enam mingit tähendust
ja sellele järgneb pimedus.
Üks inimene oli kaua spiritist olnud ja tuli seejärel usule.
Kuigi ta andis elu Kristusele, oli ta vaimselt pime
ning imes endasse igasugust eksitust.
Ilmnes, et ta luges endiselt spiritistlikke ajakirju.
Ta polnud tegelikult kunagi täiesti pöördunud
ega meelt parandanud,
ning seepärast jäi ta pimedusse.
Selline tegevus pole kuulekus, vaid hoopis midagi muud.
1. Saamueli 15:23: "Sõnakuulmatus on nõiduse patt."
Kui me pole kuulekad Jumala Sõnale, oleme kuulekad millelegi muule.
See viib lõpuks nõiduseni;
see on viinud usklikke isegi okultismi.
Üks sõber, keda 30 aasta eest tundsin,
oli väga huvitatud eduteoloogiast ja rääkis alati rahast.
Ta rääkis, kuidas usu abil rikastutakse.
Seda ta külvas kõikjale ja imestas, kui kõik ei rikastunud.
Kohtusin temaga 30 aastat hiljem. Ta rääkis ikka veel rahast.
Tema sõnum oli endiselt, kuidas me evangeeliumi abil
ja Kristust järgides rikkaks saame.
Huvitav oli see, et ta ise polnud 30 aastaga sugugi rikkamaks saanud.
Kuid ta uskus endiselt, et sealt lähtub rikkus
ja see on kristluses keskne.
Mõnede väitel ütleb Piibel, et Jeesus teeb paljusid rikkaks.
Tegelikkuses räägib Paulus selles kirjakohas endast.
Ta ütleb: "Kui vaesed, kes siiski paljusid rikkaks teevad;
kui need, kellel ei ole midagi ja kelle päralt on kõik."
Ta rääkis enda vaesusest.
Mõned eraldavad sealt ühe lauseosa ja ütlevad,
et Ta teeb paljusid rikkaks.
Räägin neid näiteid selleks, et näeksid,
kui oluline on olla kuulekas Jumala Sõnale.
Vastasel juhul läheme täiesti metsa.
Paljud ütlevad tänapäeval tihti, et Püha Vaim võib teha mida tahes.
Vastan, et ei või.
Püha Vaim ei saa teha mida tahes.
Just Püha Vaim andis meile Piibli, et selle abil võiksime eristada
Püha Vaimu tegevust võõraste vaimude tegevusest.
Piibel on olulisim vaimude eristamise and.
Ja see on antud sulle.
Piibli abil võid vahet teha, mis on kaine ja mis mitte.
Mida paremini Piiblit tunned, seda paremini tunned Püha Vaimu.
Kuulekus Piiblile, ükskõik kui põnevad ilmingud poleks,
tähendab, et elad kaines Püha Vaimu ligiolus.
Jumal võib teha muidugi mida iganes soovib,
kuid Ta ei tegutse kunagi vastuolus oma Sõna ja loomusega,
mille Ta meile Piiblis ilmutanud on. Piibel räägib meile, kes Ta on
ja sellest perspektiivist peamegi oma maailma ilminguid uurima.
Piibel ütleb: "Ärge usaldage iga vaimu,
vaid katsuge vaimud läbi, kas nad on Jumalast."
Kuidas me neid läbi katsume? Jumala Sõnaga.
Vaid see, kes kuuletub piiblisõnale, võib näha vaimureaalsust õigesti,
sest kuulekus on hüppelaud nägemisse.
Kuna inimesed pole kuulekad Jumala Sõnale,
viib see kaoseni, kus me täna maailmas elame.
Ühe USA megakoguduse pastor ütles hiljuti,
et kogudus hakkas kasvama, kui nad enam patust ei rääkinud.
See, et koosolekud tõmbavad ligi tuhandeid inimesi
ja kogudus kasvab, ei tähenda, et kasvab jumalariik.
Maailmas liigub üha enam võõrast evangeeliumi,
mis tõmbab inimesi.
Kui enam ei räägita patust ja meeleparandusest,
on selle asemel erinevad elustiilikursused
ning loengud eduka elu kohta.
Patust pole enam vaja hoolida.
Jeesusest võib ikka rääkida ja Jumalat ülistada.
See ei vii aga tõelise Jumala tundmiseni.
Üks pastor ütles hiljuti, et võtab vastu vaid selle,
mis tundub hea.
Nii mõnigi sõnum Piiblis ei tundu meie lihale hea,
kuid see on siiski armastus ja tõde.
Kui läheme sellele liberaalsele teele,
et võtame Piiblist ja jutlusest vaid selle, mis meile meeldib,
ning eirame kõike muud,
on meil peagi Jumalast täiesti moonutatud pilt
ning oleme täiesti pimedad, ilma et seda isegi mõistaksime.
Ühes koguduses oli tore ärkamiskoosolek.
Kirikuõpetaja kutsus erinevaid külalisi.
Nädalavahetusel oli taas koosolek,
kus Soome juhtiv liberaalteoloog rääkis sellest,
kuidas neitsist sündimine on väljamõeldis,
põrgut polevat olemas jne.
Koguduseliikmed küsisid kirikuõpetajalt, miks ta seda tegi.
Ta vastas: Laseme kõigil lilledel õitseda.
Kui meil on selline hoiak, et kõik võivad õitseda;
igaüks võib oma arvamuse öelda ja rääkida, mida tahab,
laseme vale kogudusse ja see teeb pastoridki pimedaks.
Sest kuulekus on hüppelaud nägemisse.
Kord kahtlesin ise, kas julgen inimesi eksituste eest hoiatada
ja rääkida seda, mida süda sundis.
Paljud polnud minuga nõus ja teadsin, et mõned pahanduvad,
kui räägin, mis mul südamel on.
Mind hakkasid painama hirm ja ebakindlus.
Keegi prohveteeris mulle: Kui sina avalikustad seda,
mida Mina olen sulle näidanud,
hakkad nägema ja mõistma üha selgemini.
Kuulekus on hüppelaud nägemisse.
Kui kuulutame tõde ning jääme tõtte ja Jumala Sõnasse,
hakkab Püha Vaim meile üha selgemalt näitama,
milles asi on.
Kui toimime teisiti, muutume pimedaks.
Piibel ütleb: "Teie eneste seast tõusevad mehed,
kes moonutavad tõde, et vedada jüngreid eneste järele.
Seepärast valvake."
See on meie kõigi ülesanne: valvata.
Ei tohi pimedalt vastu võtta kõike, mida mingid vaimud ette söödavad.
Piibel ütleb:
"Ja kui ülekohus võtab võimust, jahtub paljude armastus."
Kardan, et elame just sellel ajal.
Armastus Jumala ja ligimese vastu tähendab armastada Tema Sõna
ja jääda selle juurde.
Sellest tõuseb tõeline armastus.
Armastuse jahtumine johtub sellest,
et me pole enam kuulekad Jumala Sõnale.
Kuulekus on keskne kogu jumalariigis
ja Jeesuse järgimises.
Mõnede väitel räägime juhatusest,
kuid nad polevat kogu elu mingit juhatust kogenud.
Teiste väitel pole neid asju olemaski, millest usklikud räägivad;
nad vaid kujutavat asju ette.
Juhatuse eelduseks on kuulekus.
Kõigepealt peame olema kuulekad Jumala Sõnale,
et võiksime kuulda, kui Ta meid juhatab.
Seejärel peame olema kuulekad ja tegema neid samme,
mida Püha Vaim meid tegema juhatab.
Juhatuses käimine tähendab järgmise sammu tegemist.
Olen õppinud oma elus, et kui Jumal mingi sammu näitab,
ei tea ma veel, kuhu see viib. Tean vaid, et pean selle tegema.
Seejärel näitab Jumal järgmise.
Peetruski pidi raudväravani kõndima, enne kui see avanes.
Ta pidi kuulekalt värava suunas liikuma,
kuigi see oli endiselt suletud.
See nõudis ususamme,
kuulekust Püha Vaimu häälele, mida ta kuulnud oli.
Kui kuulekalt neid samme teeme, hakkame ees teed nägema.
Juhatus pole prožektor, mis meile kauget tulevikku valgustab,
vaid see on lamp meie jalgadele.
Juhatuses elamine on väga lihtne asi.
Hullgi ei eksi sellelt teelt, ütleb Piibel.
See ei tähenda mingeid suuri nägemusi,
vaid et teen täna, just praegusel hetkel sammu,
mida Jumal tahab; käin Jumala tahtmises.
Siis saab Jumal juhtida.
Just siin ongi kuulekus võtmeküsimus.
Kuulekus on tähtis ka vaimse kasvu juures.
Efeslaste kiri ütleb: "Et me ei oleks enam väetid lapsed,
keda pillutab ja kõigutab iga õpetusetuul,
et inimliku pettemänguga eksitusse kavaldada,
vaid et me tõtt rääkides armastuses kasvaksime
kõigiti selle sisse, kes on pea, Kristus."
Vaimne täiskasvanuks saamine ei toimu piiblikoolides käies,
kui me samas selle Sõna järgi ei ela.
Siin ei aita isegi teoloogilised teaduskonnad.
Teadus pole tee osadusse Jumalaga, vaid kuulekus Jeesusele Kristusele.
Kuulutame evangeeliumi, et luua sõnakuulelikkust usule.
Kuulekus on hüppelaud Jumala nägemisse ja tundmisse.
Võime mõista Jumala Sõna ja Tema maailma vaid siis,
kui Püha Vaim seda meile avab.
Ta avab seda meeleldi kõigile, kes järgivad ja armastavad tõde.
Kuulekus on ka oluline selleks, et võiksime üldse Jumalat tunda.
Paljud ütlevad, et ei näe Jumalat kuskil.
"Palvetasin kord, aga mingit vastust ei saanud.
Jumalat pole olemas."
Keegi ütles kord: "Lugesin kogu Piibli läbi.
Vana Testament oli väga huvitav,
kuid Uuest Testamendist ei saanud ma midagi aru."
Kuulekus Jumala Sõnale on hüppelaud Jumala nägemise ja tundmise juurde.
Kui teed seda, mida Piibel õpetab,
hakkad mõistma ja nägema vaimumaailma ja -reaalsust.
See avab uue, põneva reaalsuse, misjärel miski endine enam ei kõlba.
Piibel ütleb:
"Südamega usutakse õiguseks ja suuga tunnistatakse päästeks."
Kui sul pole täna veendumust, et Jumal on olemas,
ja kindlust, et oled Jumala laps,
siis kui usud Jeesusse Kristusse kui oma pattude Lunastajasse,
ja tunnistad oma suuga, et Ta on Issand, ega häbene Teda,
hakkab sulle avanema vaimumaailm.
Kui aga kõike eitad ja oled salausklik,
võib juhtuda, et jäädki pimedaks.
Üks mees võitles pidevalt oma uskmatusega,
ega suutnud kuidagi kasvada. Ta vaevles algtõdede juures.
Pastor läks talle kord külla ja äkitselt ütles mees,
et sugulased tulevad külla,
nüüd ei tohtivat usuasjust rääkida.
Selgus, et keegi ei teadnudki, et ta usklikuks oli saanud.
Ta polnud kellelegi tunnistanud oma usku Kristusse.
Seepärast ta polnudki kasvanud ja oli usus nõrk
ning keset vaevusi.
Kuulekus on hüppelaud nägemisse.
Piibel ütleb: "Parandage meelt ja uskuge evangeeliumi."
Meeleparandus tähendab seda,
et kui oled varastanud, sa rohkem ei varasta;
kui oled valetanud, siis enam ei valeta;
kui oled abikaasat petnud, siis enam ei peta.
Sa loobud väärast ja Püha Vaim hakkab sulle uusi maailmu avama.
Jumalat tundma võime õppida vaid kuulekuse teel.
Inimestele, kes seda teed käivad ja siiralt Kristust järgivad,
avaneb teine reaalsus.
Need, kes Piiblit loevad ja kelle töö on seda uurida,
kuid ei usu ega järgi seda,
võivad pärast aastatepikkust uurimistööd olla veendunud,
et Jumalat pole olemaski.
Oluline on see, mis toimub meie südames.
Kuulekus on hüppelaud nägemisse.
Usklikkus ei taga inimese usaldusväärsust.
Paljud käivad kirikus, kuid elavad samal ajal abielurikkumises.
Üks usklik naine sattus raskustesse,
kui otsustas käendada uskliku ärimehe laene.
Ta kavaldati üle.
Ära kunagi usalda automaatselt inimest, kes end usklikuks väidab.
Alles kuulekus Jumala Sõnale teeb inimese usaldusväärseks.
Ütlen seda eriti teile, kes unistate usklikust abikaasast.
Olen näinud nii palju tragöödiaid, kui inimesed armuvad
ja abielluvad kiirustades kellegagi, kuna too on usklik.
See võib viia kohutavate olukordadeni.
Üks abielu kestis vist nädala, teine vaid kuu,
ja nad lõppesid kohutas mures.
Usklikkus ei taga midagi. Maailmas on igasugu usklikke.
Aga kui leiad sellise mehe või naise, kes tõesti armastavad Jumala Sõna
ja elavad Jumala Sõnale kuulekalt,
on abielul palju kindlam alus. Aamen.
See oli tänaseks kõik.
Aitäh vaatamast! Jumal õnnistagu sind!
Loodetavasti kohtume nädala pärast!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e- postiaadressil -
toimisto@onewaymission. fi
Tõlge: Monika Jaaguri